Fel a Netre, öregem!

10 fordulóból álló játékos fejtörő

2023. február



**Ki vagy mi vagyok én?   
Az alábbi meghatározások segítségével keresem a következőket!**

**1. tárgy/fogalom**

* Híres, „vizes ember” plakátom 1905 ás 1909 között készült
* Rólam szólt „A szerencsés flótás” címen futó Macskássy-film az 1930-as évekből

**2. élőlény**

* Névrokonom az Egyesült Államok huszadik, merénylet következtében elhunyt elnöke
* 1978. június 19-i születésem óta Munice városában, a Maple Street 711. szám alatt élek

**3. személy**

* Édesapám nem ismert, így születésemkor nevelőapám után a Mortenson vezetéknevet kaptam
* Az én tiszteletemre írták a Candle in the Wind című dalt.

**4. valaminek a valakije**

* 1986 óta műsoron vagyok Londonban és a Broadwayn is, ahol a legrégebb óta a folyamatosan futó musical címével büszkélkedhetek
* Egy párizsi épület alatt élek, eltorzult arcomat maszk alá rejtve.

**5. élőlény**

* Himalájában tett tartózkodása során Sir Edmund Hillary is kísérletet tett a felkutatásomra.
* Ausztráliában yowie-nak, Kanadában gogote-nak, az Amerikai Egyesült Államokban bigfootnak neveznek

**6. személy**

* 13 elődömet tartották eddig számon, de én voltam az első, aki Nobel-díjig jutott.
* Hétszer jártam Magyarországon, 2010-ben Budapest díszpolgára lettem.

**7. fogalom**

* 2007-ben hivatalnokok megtalálták a Bibliához hasonló hivatalos tízparancsolatomat
* A Keresztapa című filmben valóban sosem hangzom el, a Mézga családban viszont meglehetősen sokszor, hiszen az egyik házi kedvenc a nevemet viseli.

**8. személy**

* A legenda szerint születésemkor öklömben egy kis vérrögöt szorongattam, amely a hagyomány szerint azt bizonyította, hogy nagy hadvezér vagy harcos válik belőlem.
* A világtörténelem legsikeresebb alfa hímjének is neveznek, genetikusok szerint a világ mai lakosságának 0,5 százaléka az én leszármazottam.

**9. hely**

* Kürtszóra leomlottak a falaim.
* A Prodigy 1992-es, valamint Hillary Duff 2004-es albumán is egy-egy dalcím viseli a nevemet, amerikai és brit sorozatokat is forgattak a nevemmel megegyező címmel.

**10. tárgy**

* Eredetileg La Gallegrára kereszteltek, utalva származási helyemre.
* Magyarországon a Neoton Família is öregbítette hírnevemet.

**11. személy**

* A cseh Duchcov városában 13 évig könyvtárosként dolgoztam, itt hunytam el és itt is vagyok eltemetve.
* Hét éves koromban doktori címet nyertem a padovai egyetemen. Leendő papként azonban 1741 márciusában prédikáció közben részegen leestem a szószékről - így aztán végül nem lett belőlem pap.

**12. tárgy**

* Bár csak egy eredeti van belőlem, mégis számos városban megtekinthető vagyok. pl: Drezdában, Koppenhágában, Buenos Airesben, New Yorkban.
* 1904 óta könyökölök a bal térdemen.

**13. tárgy**

* Modern változatomat Carlton Cole Magee készítette és helyezte üzembe 1935-ben Oklahomában.
* Németországban, Magyarországon és a kelet-európai országokban más sorrendet használok, mint a világ többi részén.

**14. hely**

* A világ legnagyobbika vagyok, évente körülbelül 4 millimétert növekszem.
* Egy indiai matematikus, Radhanath Sikdar 1852-ben pontosan meghatározta a paraméteremet.

**15. személy**

* Richard Attenborough-nak rögtön két Oscar-díjat is hoztam.
* Halálomkor a vagyonom egy órából, egy szemüvegből, egy szandálból, egy tányérból és 6 váltás ruhából állt. Születésem napját az ENSZ az erőszakmentesség világnapjának nyilvánította.

**16. személy**

* A világ tíz legnagyobb szobrából öt engem jelenít meg.
* Születési helyem, Lumbini népszerű zarándokhely.

**17. tárgy**

* Az első példányom a chicagói világkiállításon az Eiffel-torony riválisaként a rendezvény legnagyobb attrakciója volt.
* Bécsi példányom a 19. század óta működik, legismertebb testvérem London egyik nevezetessége.

**18. tárgy**

* Magyarországon jelenleg egyetlen - üzemen kívüli - példányom található, pennsylvaniai Altoonában működik 1902 óta a legrégebbi 139 méter magas példányom.
* Gyakran az élet és az érzelmek gyors váltakozását is hozzám hasonlítják.

**19. személy**

* Patricia Cornwell írt rólam egy regényt, és DNS-mintával próbálja bizonyítani, hogy egy Walter Sicker nevű festővel vagyok azonos.
* Közismert nevem a média által elterjesztett, úgynevezett „Kedves Főnök” levélből ismert.

**20. tárgy**

* A Bell UH-1 Iroquois gyártmányomból több mint 11 ezer készült ez idáig.
* Colin McRae és Kobe Bryant halála is hozzám köthető.

**21. tárgy**

* Címet adtam Khaled Hosseini nemzetközi áttörést hozó, 80 országban megjelent sikerkönyvének.
* Thaiföldön komoly sportnak számítok, máshol inkább gyerekek kedvelt játéka vagyok, Magyarországon Zebegényben fesztiválozok szívesen.

**22. személy**

* Legismertebb megformálóm Elisabeth Taylor volt, egy a hölgyek által hordott frizura is a nevemet viseli.
* Egyiptom utolsó fáraójaként kígyóval lettem öngyilkos.

**23. élőlény**

* Eredeti nevemet Manitoba tartomány fővárosáról kaptam.
* Születési helyemet, Ashdown Forestet –ami E. H. Shepard alkotásaiból ismerős lehet - rajongóim ezrei látogatják évente.

**24. hely**

* Nálam olvashatjátok le az időt a világ legnagyobb óralapjáról.
* Hiába vagyok 2 milliós város, a magyarok több mint 99,9 százaléka nem teheti be lábát hozzám.

**25. tárgy**

* Az orrom, ha nem hiányozna, 1,71 méter lenne.
* Napóleon hadjárata idején csak a fejem állt ki a homokból, oroszlántestemmel és emberfejemmel a piramisok őrzője vagyok jelképesen.

**26. hely**

* A világ legnagyobb szigete vagyok, 1944 óta független.
* Fővárosomban található a világ első péniszmúzeuma, ahol olimpiai ezüstérmes kézilabdacsapatom tagjainak nemes testrészei is megtekinthetők ezüstszínben.

**27. tárgy**

* 1977. szeptember 10-én használtak utoljára. Nem az az orvos talált fel, akiről elneveztek, Ő csak javasolta a használatomat.
* XVI. Lajos és Marie Antoinette királyné is az én áldozatim lettek.

**28. fogalom**

* Az Alessandro di Mariano di Vanni Filipepi néven született festő első ismert remekműve vagyok.
* A magyar kártya egyik lapján is találkozhatsz velem.

**29. személy**

* Tőlem vettek DNS-mintát, hogy megállapítsák, a magát Anasztázia Romanov hercegnőnek kiadó személy szélhámos-e.
* Esküvőmet 1947-ben a BBC rádió élőben közvetítette. Megnyitottam az 1956-os olimpiai játékokat.

**30. személy**

* Rólam nevezték el a mágneses indukció SI mértékegységét.
* A nevemet viselő óriáscég vezetője Elon Musk.